Shoh Abbos maydoni
Shoh Abbos maydoni (ozarbayjoncha: Şah Abbas meydanı) — Ozarbayjonning Ganja shahrining tarixiy markazida joylashgan maydon. Bir vaqtlar bu Ganja qal’asi atrofidagi asosiy yodgorlik majmuasi boʻlgan. Shoh Abbos maydoni majmuasi birinchi marta Ganja qalʼasining 1797-yilgi rejasida qayd etilgan. Shahar chetida joylashgan ushbu meʼmoriy ansambl masjid, hammom va boshqa binolardan iborat edi. Shimoli-sharqiy va janubi-gʻarbiy yoʻnalishlarda choʻzilgan, oʻlchamlari 65x320 metr boʻlgan hudud tartibsiz toʻrtburchak shaklga ega. Shoh Abbos masjidi maydonning janubi-sharqiy tor qismida joylashgan. Maydonning shimoli-gʻarbiy va janubi-sharqiy qismlari doʻkon sifatida ishlatiladigan arkali binolar bilan qurilgan. Doʻkonlarning janubi-sharqiy tomonida hovlilari aralash bir necha binolar bor edi.